 **ĶEKAVAS NOVADA PAŠVALDĪBA**

**ĶEKAVAS MŪZIKAS SKOLA**

Reģ. Nr. 4376902247

Skolas iela 3, Ķekava, Ķekavas pagasts, Ķekavas novads, LV-2123,

tālrunis 67937502, 67936085, e-pasts: kekavas.muzikasskola@kekava.lv

**IEKŠĒJIE NOTEIKUMI**

Ķekavas novada Ķekavas pagastā

11.03.2022. Nr.1-15/22/2

**Video novērošanas noteikumi**

/Pamats - Fizisko personu datu aizsardzības likums un Eiropas parlamenta un sabiedrības regula (ES) 2016/679, pieņemta 27.04.2016./

Šajos noteikumos, turpmāk tekstā – noteikumi, ir aprakstīta kārtība, kādā Ķekavas Mūzikas skolā, izglītības iestādes reģistrācijas apliecības numurs 4376902247; juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123;

Faktiskā adrese: Skolas iela 3, Ķekava, Ķekavas pagasts, Ķekavas novads, LV-2123, turpmāk tekstā – Skola, apstrādā personas datus videonovērošanā.

1. **Definīcijas**

**Apstrāde** – ir jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošana vai kombinēšana, ierobežošana, dzēšana vai iznīcināšana.

**Pārzinis** – Ķekavas novada pašvaldība, reģistrācijas NMR kods 90000048491, Gaismas iela 19 k-9-1, Ķekava, Ķekavas pagasts, Ķekavas novads, LV-2123, kuras vārdā datu apstrādi veic Skola.

**Datu aizsardzības speciālists** – Baiba Barkāne, dati@kekava.lv.

**Datu subjekts** – jebkura fiziska persona, Audzēkņu likumīgie pārstāvji, Audzēkņi, kuri izmanto, ir izmantojuši, vai ir izteikuši vēlēšanos izmantot jebkurus Skolas sniegtos pakalpojumus vai ir jebkādā citā veidā saistīts ar tiem.

**Personas dati** – jebkura informācija, kas attiecas uz identificētu vai identificējamu fizisku personu (datu subjekts); identificējama fiziska persona ir tāda, kuru var tieši vai netieši identificēt, jo īpaši atsaucoties uz identifikatoru, piemēram, minētās personas vārdu, uzvārdu, identifikācijas numuru, atrašanās vietas datiem, tiešsaistes identifikatoru vai vienu vai vairākiem minētajai fiziskajai personai raksturīgiem fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktoriem.

**Datu apstrādes vieta** – Ķekavas Mūzikas skolā, izglītības iestādes reģistrācijas apliecības numurs 4376902247; juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123; Faktiskā adrese: Skolas iela 3, Ķekava, Ķekavas pagasts, Ķekavas novads, LV-2123.

**Video novērošanas tiesiskais pamats** - Regulas 6. panta 1.daļas d un f app. apstrāde ir likumīga apstrāde ir vajadzīga, lai aizsargātu datu subjekta vai citas fiziskas personas vitālas intereses vai tikai tādā apmērā un tikai tad, ja apstrāde ir vajadzīga pārziņa vai trešās personas leģitīmo interešu ievērošanai

**Video novērošanas mērķis** – Noziedzīgu nodarījumu novēršana un īpašuma aizsardzība.

**Leģitīmās intereses** – Audzēkņu, Audzēkņu likumīgo pārstāvju, viesu leģitīmās intereses – nodrošināt Audzēkņu, likumīgo pārstāvju, viesu drošību un īpašuma aizsardzību.

**Pārziņa leģitīmās interese** – drošības situācijas monitorēšana Skolā un ap Skolu.

**Personas datu kategorijas** – Personas digitālais attēls.

**Datu subjektu kategorijas** – Skolas Audzēkņi, Audzēkņu likumīgie pārstāvji, Skolas darbinieki, Skolas viesi u.c. personas, kas apmeklē Skolu.

**Personas datu saņēmēju kategorijas** – Skolas un Ķekavas novada pašvaldības attiecīgi pilnvaroti darbinieki, izņēmumu gadījumā tiesību sargājošās iestādes.

**Personas datu apstrādes veids** – Video novērošana, ieraksta apskate un analīze, glabāšana, dzēšana.

**Personas datu iegūšanas veids** – Filmēšana.

**Video kameru shematiskais izvietojums un skaits** – Skolas koplietošanas telpas un teritorija.

**Videokameru, rūteru, monitoru, procesoru u.c. raksturojums** (marka, modelis, izšķirtspēja, tehniskais raksturojums) – Pielikums Nr. 1.

**Videokameru izvietojuma shēma** – Pielikums Nr. 2 (konfidenciāls).

**Video ierakstu glabāšanas vieta** – Ķekavas novada pašvaldība, iestādes reģistrācijas apliecības numurs LV90000048491; juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123;

**Video ierakstu glabāšanas laiks, skaitot no ieraksta veikšanas brīža** – 30 dienas.

**Atbildīgais par videokameru darbspēju** – Kaspars Stankevičs*.*

**Atbildīgais par video ieraksta ierakstīšanu, glabāšanu, dzēšanu** – Dmitrijs Cvetkovs.

**Atbildīgais par ierakstu izsniegšanu datu subjektiem, vai iestādēm un trešajām personām, kurām ir likumīgas tiesības pieprasīt uz saņemt video ierakstu** – direktora vietniece mācību darbā Evita Ķelle

**Datu nodošana uz trešajām valstīm** – Nav.

**2. Piemērojamie tiesību akti**

2.1. Eiropas Parlamenta un padomes Regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti (2016. gada 27.aprīlis).

2.2. Fizisko personu datu apstrādes likums u.c.

**3. Tehniskās, organizatoriskās un kvalitatīvās prasības, kas nodrošina personas datu aizsardzību**

3.1. Video ieraksti tiek veikti 24 stundas diennaktī, 7 dienas nedēļā, kad tiek konstatēta kustība.

3.2. Ierakstītie attēli, tāpat kā attēli, skatoties tiešraidē monitorā, ir atbilstošā kvalitātē.

3.3. Tiek nodrošināts, ka nenotiek nevēlami attēla detaļu izkropļojumi ierakstīšanas procesā.

3.4. Ierakstu sistēmās ir izvēlēts atbilstošs datu saspiešanas (kompresijas) lielums, kas neietekmē attēla kvalitāti.

3.5. Uz ierakstu attēliem vai ierakstu metadatos ir precīzs laiks un datums, kad ieraksts tiek veikts un vai ir veikts.

3.6. Tiek nodrošināta pastāvīga videokameru tehniskā apkalpošana, lai tās turpinātu veikt atbilstošas kvalitātes ierakstus;.

3.7. Datu pārraide no videokameras uz ierakstošo iekārtu notiek pa lokālā tīkla tiešajiem savienojumiem (izolētā vidē), ir nodrošināti attiecīgi drošības pasākumi (paroles, šifrēšana), lai datu pārraidē nebūtu pārrāvumu, tiek nodrošināts pieslēgums UPS un ēkas īpašnieka nodrošinātam ģeneratoram, kā arī dublēšanas nolūkā ieraksti tiek veikti uz NVR (ierakstošās iekārtas). Lai dati netiktu pārtverti, tiek nodrošināta izolēta vide un prasības parolēm, kā arī šifrēts datu kanāls piekļuvei ierakstošajai iekārtai.

3.8. Skola neveiks nekādas darbības, kuru mērķis būtu apzināti nodot datus citām valstīm, kas nav Eiropas Savienības vai Eiropas Ekonomikas zonas dalībvalstis.

3.9. Veicot video novērošanu, netiek veikts audio ieraksts.

3.10. Uzstādot videonovērošanas kameras, Skola ir ņēmusi vērā sekojošus faktorus:

3.10.1. rūpīgi izvēlējies videokameru izvietojumu, lai to novērošanas laukums būtu tik liels, cik ir nepieciešams konkrētās videonovērošanas mērķim, lai nebūtu “aklo” zonu;

3.10.2. videokameras ir tādas, lai tiktu nodrošināta attēla atbilstoša kvalitāte, ņemot vērā to tehnisko specifikāciju un vietu vai vidi, kur tās ir novietotas (kameras atbilst, apkārtējai videi, ņemot vērā apgaismojumu vai novērošanas laukumu, kas ir jānovēro), lai būtu iespējams sasniegt noteikto mērķi (noziedzīgu nodarījumu novēršana un klientu īpašuma aizsardzība);

3.10.3. ir nodrošināts tāds videokameru izvietojums, lai tās būtu aizsargātas no neatļautas vai nelikumīgas trešo personu piekļuves tām, kā arī ir aizsargātas no bojājumiem;

3.10.4. video novērošanas kvalitātei ir jānodrošina iespēja fizisku personu atpazīt un identificēt.

**4. Video novērošanas nepieciešamība**

4.1. Video novērošanas nepieciešamība pamatota ar:

4.1.1. mērķi – Noziedzīgu nodarījumu novēršana un īpašuma aizsardzība;

4.1.2. to, ka datu apstrādes vietā uzturas ļoti liels skaits cilvēku, tai skaitā nepilngadīgu personu, kuri kontaktē savā starpā, kuri kontaktē ar pilngadīgām personām, jo pie Skolas var atrasties arī Skolai nepiederošas personas;

4.1.3. to, ka atbilstoši savām funkcijām, Skolai ir jānodrošina droša vide nepilngadīgajiem bērniem, viņu mantām u.c.

4.2. Noteiktais mērķis var tikt sasniegts veicot video novērošanu šī brīža kvalitātē un apjomā. Noteiktais mērķis nevar tiks sasniegts veicot video novērošanu mazākā apjomā vai to neveicot vispār.

4.3. Skola ir izvērtējusi iepriekš minēto un secinājusi, ka video novērošanas veikšana ir nepieciešama (videonovērošanas veikšanas ieguvums būs lielāks, nekā fiziskajai personai, tai skaitā nepilngadīgajiem, tādējādi nodarītais privātuma apdraudējums vai ierobežojums) un ka tā nodrošinās iecerētā mērķa sasniegšanu veidā, kas vismazāk aizskar fiziskās personas tiesības uz privātumu.

4.4. Videokameras ir izvietotas, tā lai netiktu novērota lielāka teritorijas daļa, kā nepieciešams, lai sasniegtu iepriekš noteikto videonovērošanas mērķi.

4.5. Netiek novērotas telpas, kuras ir lietošanā citām personām, kā arī netiek novēroti, arī objekti, kas nevar būt novērošanas subjekti (piemēram, citas fiziskās personas privātīpašums).

4.6. Netiek novērotas telpas, kurās fiziska persona sagaida īpašu privātumu (tualete).

**5. Datu subjekta tiesības**

5.1. Skola, savu iespēju, ar līgumu pielīgto saistību un Eiropas parlamenta un padomes regulas (ES) 2016/679, kas pieņemta 2016. gada 27. aprīlī par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) noteiktajā kārtībā un apjomā nodrošina datu subjekta tiesības saņemt Skolas apstiprinājumu par to vai tiek vai netiek apstrādāti personas dati, un ja tiek, datu subjektam ir tiesības saņemt šādu informāciju:

5.1.1. datu apstrādes mērķis;

5.1.2. informācija par datu apstrādes pārzini, nosaukums, reģistrācijas Nr., juridiskā adrese;

5.1.3. datu apstrādes tiesisko pamatu;

5.1.4. leģitīmajām interesēm;

5.1.5. datu aizsardzības speciālistu;

5.1.6. personas datu saņēmēji vai saņēmēju kategorijas, kam personas dati ir izpausti vai kam tos izpaudīs, jo īpaši saņēmēji trešās valstīs vai starptautiskās organizācijās;

5.1.7. ja iespējams, paredzētais laikposms, cik ilgi personas dati tiks glabāti, vai, ja nav iespējams, kritēriji, ko izmanto minētā laikposma noteikšanai;

5.1.8.tas, ka pastāv tiesības saņemt informāciju par saviem datiem (piekļūt tiem) un pārziņa pienākumu tos sniegt;

5.1.9.pieprasīt no pārziņa datu subjekta personas datu labošanu vai dzēšanu, vai personas datu apstrādes ierobežošanu vai tiesības iebilst pret šādu apstrādi;

5.1.10. tiesības uz datu pārnesamību (iespēju robežās);

5.1.11. tiesības iesniegt sūdzību uzraudzības iestādei;

5.1.12. visa pieejamā informācija par datu avotu, ja personas dati netiek vākti no datu subjekta.

5.2. Minētās tiesības nevar nelabvēlīgi ietekmēt citu personu tiesības vai brīvības, tostarp tirdzniecības noslēpumus vai intelektuālā īpašuma tiesības un jo īpaši autortiesības, ar ko aizsargāta programmatūra.

5.3. Ja Skola apstrādā lielu informācijas apjomu saistībā ar datu subjektu, Skola ir tiesīga pieprasīt, lai datu subjekts pirms informācijas nosūtīšanas precizētu, uz kuru informāciju un kurām apstrādes darbībām pieprasījums attiecas.

5.4. Šajā sadaļā minēta informācija ir izsniedzama bez maksas. Izņemot gadījumu, ka datu subjekta pieprasījumi ir acīmredzami nepamatoti vai pārmērīgi, jo īpaši to regulāras atkārtošanās dēļ, Skola var vai nu:

5.4.1. pieprasīt saprātīgu maksu, ņemot vērā administratīvās izmaksas, kas saistītas ar informācijas vai saziņas nodrošināšanu vai pieprasītās darbības veikšanu;

5.4.2. atteikties izpildīt pieprasījumu.

**6. Labā prakse**

6.1. Skola nodrošina, ka datu apstrāde tiek veikta ievērojot:

6.1.1. likumīgumu, godprātību un pārredzamību;

6.1.2. nolūka ierobežojumus;

6.1.3. datu minimizēšanu;

6.1.4. precizitāti;

6.1.5. glabāšanas ierobežojumu;

6.1.6. integritāti un konfidencialitāti.

Informācija / paziņojums par videonovērošanu



VIDEONOVĒROŠANA

Mērķis: Noziedzīgu nodarījumu novēršana un īpašuma aizsardzība

Pārzinis: Ķekavas novada pašvaldība, reģistrācijas NMR kods 90000048491,Gaismas iela 19 k-9-1, Ķekava, Ķekavas novads, LV-2123

Kontakti:

Apstrādātājs: Ķekavas Mūzikas skola, izglītības iestādes reģistrācijas apliecības numurs 4376902247; adrese: Skolas iela 3, Ķekava, Ķekavas novads, LV-2123.tālr.67937502

 Ķekavas novada pašvaldības datu aizsardzības speciālista kontakti: e-pasts: dati@kekava.lv Tālrunis: 26571378

Direktore Daiga Ventniece

*Pielikums Nr.1*

 *Video novērošanas noteikumiem*

**NVR** (network video recorder, rakstītājs):

 PC: HP Elite 8100, I5, 8GB, 2x3TB HDD, 120 GB SSD

**SWITCH** 24ch CRS328-24P-4S+RM

**Videonovērošanas kameras:**

11 gab: IPC-HDBW1431E

 1/3” CMOS, 4MP, 2.8 mm, 2304x1296px, H.265, 25fps, VBR

2 gab: IPC-HDBW3841E-S

 1/2.8” CMOS, 8MP, 2.8 mm, 3840 × 2160, , H.265, 25fps, VBR